laion/Wikipedia-Exotic huggingface dataset:
אוצר אישי התנ"ך

אוצר אישי התנ"ך הוא ספר תורני, שכתב הרב ישראל יצחק חסידה (יש"י חסידה). הספר יצא לאור בשנת ה'תשנ"ה, 1995 דרך הוצאת ראובן מס. הספר הוא מעין אנציקלופדיה, המאגדת בתוכה לפי האלפבית העברי את מדרשי חז"ל ומדרשים אחרים על דמויות מהתנ"ך. חסידה נולד בוורשה שבפולין בשנת ה'תר"ע (1910). בגיל 14 עלה לארץ עם משפחתו והתגורר בחיפה. לאחר שהוסמך לשחיטה, החל לנסוע ברחבי הגליל כדי למצוא משרה קבועה. אוצר אישי התנ"ך / ישי חסידה, באתר www.sefer.org.il FounderPage, www.bet-fisher.co.il ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
ראיס מבולחי

ראיס ואהב מבולחי (בערבית: رايس وهاب مبولحي; נולד ב-25 באפריל 1986) הוא כדורגלן אלג'יראי, המשחק בעמדת השוער בבלוזדאד מליגת העל האלג'יראית. מבולחי התחיל את הקריירה שלו בקבוצת הנוער של ראסינג פריז ובגיל 16 הצטרף לזו של אולימפיק מרסיי. בשנת 2003, הצטרף לקבוצת המילואים של המועדון במדיה רשם 49 הופעות. בינואר 2006, מבולחי חתם בהארט אוף מידלות'יאן מליגת העל הסקוטית, במדיה לא רשם דקות משחק ועזב את המועדון בסיום העונה. בקיץ 2007, מבולחי חתם באתניקוס פיראוס, ששיחקה אז בהליגה היוונית השנייה. באתניקוס, מבולחי רשם רק 5 הופעות ובמהלך העונה הצטרף לפאנטוליקוס מהליגה היוונית השלישית. בשנת 2008 מבולחי חתם בריוקיו מהליגה השלישית ביפן. במאי 2009, מבולחי חתם לשנתיים בסלביה סופיה מליגת העל הבולגרית. ב-14 ביוני 2009, מבולחי ערך את הופעת הבכורה שלו במועדון במשחק נגד לוקומוטיב סופיה. אף על פי שבמהלך שנת 2009 שיחק רק כמה חודשים, הוא נבחר לשוער המצטיין של הליגה בשנה זו. בזכות היכולת הטובה שגילה בעונתו הראשונה במועדון, מבולחי זכה להתעניינות מצד קבוצות כמו מנצ'סטר יונייטד, וסטהאם יונייטד וניוקאסל יונייטד. ב-30 באוגוסט 2010, מבולחי הושאל לצסק"א סופיה עד לסיום העונה. ב-16 בדצמבר 2010, מבולחי חתם לשלוש וחצי שנים בקריליה סובייטוב סמרה הרוסית. ב-2 באוגוסט 2011, מבולחי חזר לקדנציה שנייה בצסק"א סופיה כאשר הושאל אליה עד לסיום העונה. במהלך חלון ההעברות של ינואר 2013 מבולחי הושאל לגלזק אז'אקסיו מהליגה הצרפתית השנייה. ב-1 בפברואר 2013, מבולחי ערך את הופעת הבכורה שלו בקבוצה בהפסד 0–2 ללאנס. בקיץ 2013, חזר לקדנציה נוספת בצסק"א סופיה, הפעם חתם לשלוש שנים בקבוצה. ב-30 ביולי 2014, מבולחי חתם בפילדלפיה יוניון מה-MLS. ב-25 באוגוסט, מבולחי ערך את הופעת הבכורה שלו בקבוצה בניצחון 2–4 נגד סן חוזה ארת'קווייקס. ב-24 באוגוסט 2015, מבולחי חתם באנטליהספור מליגת העל הטורקית. ב-11 בינואר 2017, מבולחי חתם בסטאד רן מהליגה הצרפתית, וכעבור שנה חתם באל-איתיפאק מליגת העל הסעודית. בצעירותו, מבולחי שיחק בנבחרות הצעירות של צרפת. בשנת 2010, מבולחי עבר לייצג את אלג'יריה. ב-28 במאי 2010, מבולחי ערך את הופעת הבכורה שלו בנבחרת בהפסד 0–3 לאירלנד. ב-18 ביוני, מבולחי ערך את הופעתו השנייה בנבחרת בתיקו 0-0 נגד אנגליה במסגרת מונדיאל 2010. מבולחי השתתף עם הנבחרת בשני מונדיאלים וארבעה גביעי אפריקה לאומות, מתוכן אף זכה עמה ב-2019. נכלל בסגל נבחרת אלג'יריה לטורניר גביע אפריקה לאומות 2023. הארט אוף מידלות'יאן ליגת העל הסקוטית: 2005/2006 נבחרת אלג'יריה גביע אפריקה לאומות: 2019 אישיים השוער האלג'יראי של השנה: 2010, 2011, 2012, 2014 השוער הטוב של גביע אפריקה לאומות 2019 כדורגלן החודש בליגת העל הסעודית: ספטמבר 2018 מדיה וקבצים בנושא ראיס מבולחי בוויקישיתוף ראיס מבולחי, באתר Transfermarkt ראיס מבולחי, באתר Soccerway ראיס מבולחי, באתר WorldFootball.net ראיס מבולחי, באתר National Football Teams ראיס מבולחי, באתר FootballDatabase.eu
אויטי

אויטי (ביוונית: Οίτη) לשעבר גרדיקקי (ביוונית: Γαρδικάκι) היא קהילה המורכבת מהכפר בעל אותו אותו השם, והכפר הסמוך סקמנוס, שני הכפרים נמצאים על הר אוטה שבפתיוטיס, יוון. מאז רפורמת השלטון המקומי בשנת 2011 הקהילה היא חלק מעיריית לאמיה, ומהרשות המוניצפלית גורגופוטמוס. במפקד 2011 האוכלוסייה של כלל הקהילה הייתה 222, מתוכם 167 בכפר אויטי ו-55 בכפר סקמנוס.[דרושה הבהרה] ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.
סילק סוניק

סילק סוניק (באנגלית: Silk Sonic) הוא סופרגרופ R&B אמריקאי, הכולל את אנדרסון פאאק וברונו מארס. הסינגל הראשון שלהם, "Leave the Door Open", יצא לאור ב-5 במרץ 2021. אלבום הבכורה שלהם נקרא An Evening with Silk Sonic. בשנת 2017, אנדרסון פאאק היה המופע הפותח של ברונו מארס בלג האירופאי של סיבוב ההופעות של מארס, 24K Magic World Tour, לתמיכה באלבומו, 24K Magic. באפריל 2017, הן מארס והן פאאק עבדו יחד באולפני אבי רוד עם ניל רודג'רס וגיא לורנס עבור אלבומה של להקת צ'יק, It's About Time, ועבדו על מוזיקה בזמן סיבוב ההופעות שהופיעה באלבומו של פאאק, Ventura. ב-25 בפברואר 2021 הכריז מארס על להקה באומרו: "ננעלנו ויצרנו אלבום. הלהקה נקראת סילק סוניק". בהודעה לעיתונות, נאמר כי את שם הלהקה בחר בוטסי קולינס (אנ'), לאחר שמארס ופאאק ניגנו לו את האלבום. הסינגל המוביל מתוך האלבום, "Leave the Door Open", יצא ב-5 במרץ, לצד האינטרו של האלבום בהנחיית בוטסי קולינס. הסינגל הגיע למקום הראשון במצעד הבילבורד הוט 100. ב-30 ביולי 2021 יצא הסינגל השני שלהם, "Skate". ב-5 בנובמבר 2021 יצא הסינגל השלישי שלהם, "Smokin Out The Window". 2022: An Evening with Silk Sonic 2021: "Leave the Door Open" 2021: "Skate" 2021: "Smokin Out the Window" מדיה וקבצים בנושא סילק סוניק בוויקישיתוף אתר האינטרנט הרשמי של סילק סוניק (באנגלית) סילק סוניק, ברשת החברתית פייסבוק סילק סוניק, ברשת החברתית אקס (טוויטר) סילק סוניק, ברשת החברתית אינסטגרם סילק סוניק, במסד הנתונים הקולנועיים IMDb (באנגלית) סילק סוניק, באתר אפל מיוזיק (באנגלית) סילק סוניק, באתר ספוטיפיי סילק סוניק, באתר Last.fm (באנגלית) סילק סוניק, באתר AllMusic (באנגלית) סילק סוניק, באתר MusicBrainz (באנגלית) סילק סוניק, באתר Yandex.Music (ברוסית) סילק סוניק, באתר Discogs (באנגלית) סילק סוניק, באתר Genius סילק סוניק, באתר בילבורד (באנגלית) Young, Alex (8 בינואר 2017). "Anderson .Paak to open Bruno Mars' 24K Magic World Tou". Consequence of Sound. ארכיון מ-16 ביולי 2019. נבדק ב-26 בינואר 2020. {{cite web}}: (עזרה) "Watch Bruno Mars, Anderson .Paak, Nile Rodgers & Disclosure Work Together at Abbey Road Studios". Billboard. נבדק ב-7 במרץ 2021. {{cite web}}: (עזרה) Renshaw, David. "Nile Rodgers says Bruno Mars and Anderson. Paak will appear on the new Chic album". The Fader. נבדק ב-7 במרץ 2021. {{cite web}}: (עזרה) Gallagher, Alex (26 בפברואר 2021). "Bruno Mars and Anderson .Paak form new band Silk Sonic, announce album". NME. נבדק ב-5 במרץ 2021. {{cite web}}: (עזרה) Hussey, Allison. "Bruno Mars and Anderson .Paak Share Video for First Silk Sonic Song: Watch". Pitchfork. נבדק ב-7 במרץ 2021. {{cite web}}: (עזרה) Carras, Christi (26 בפברואר 2021). "Bruno Mars and Anderson .Paak tease fans with new band called Silk Sonic". Los Angeles Times. נבדק ב-5 במרץ 2021. {{cite web}}: (עזרה) Bruno Mars & Anderson .Paak, as Silk Sonic, Top Billboard Hot 100 With 'Leave the Door Open', Billboard (באנגלית)
ארץ עיר (פירושונים)

האם התכוונתם ל... ארץ עיר – משחק ידע כללי ארץ עיר (אלבום של רוקפור) – אלבומם העשירי של להקת הרוק הישראלית רוקפור ארץעיר (עמותה) – עמותה ישראלית עיר (פירושונים)
סיבת הסיבות

סיבת הסיבות הוא סינגל של הזמר-יוצר הישראלי ישי ריבו. השיר יצא לאור ב-24 בפברואר 2021, השיר נכתב על ידי ישי ריבו, הולחן על ידי ישי ריבו ומאור שושן והופק על ידי מאור שושן וריבו. על השיר סיפר ריבו בראיון למאקו: את השיר החדש שיוצא הבוקר כתבתי לפני כמה חודשים בעיצומה של תקופת הקורונה, כשהרגיש לי שכל הנסיונות לתכנן ולהתנהל בה הם חסרי סיכוי. הבנתי שנדרשת מאיתנו הכנעה והכלה גמורה למתרחש. עם תחילת הקורונה הוצאתי את 'כתר מלוכה', ממש בשיאה של אי הוודאות, ובחלוף כמה חודשים כבר היה אופק של תקווה. 'סיבת הסיבות' הוא סוג של תשובה ל'כתר מלוכה', במובן שהוא שיר שמבחינתי מייצג השלמה עם התקופה ומה שקורה בה. בתוך כל המציאות המורכבת הצלחתי לראות הרבה חסד ורחמים, ובעיקר את האופק. עבדתי על השיר עם מאור שושן, השותף המוזיקלי שלי שאני תמיד אוהב לעבוד וליצור איתו, והחיבור בינינו רק התעצם השנה. — ישי ריבו, מאקו הווידאו קליפ הנלווה לשיר פורסם בסמוך לצאתו של הסינגל ב-24 בפברואר 2021 ובוים על ידי יעקב אסרף. השיר הוא שירו הראשון של ריבו המלווה בווידאו קליפ ויזואלי בו הוא מופיע, מאז סינגל הבכורה שלו, "תוכו רצוף אהבה", שיצא ב-2012. נכון לדצמבר 2023, צבר סרטון הקליפ ביוטיוב 29 מיליון צפיות. השיר הגיע למקום הראשון במצעד השבועי של מדיה פורסט, עם 201 השמעות סך הכל בתחנות הרדיו, ושהה בו חמישה שבועות. השיר הגיע למקום הראשון במצעד אנשי השנה של כיכר השבת, במצעד השנתי של קול חי מיוזיק, במצעד השנתי של קול פליי, במצעד השנתי של קול ברמה ובמצעדי סוף שנת תשפ"א נוספים. השיר היה המושמע ביותר ברדיו בשנת 2021. ב-2022 הוציא אברהם פריד יחד עם בנצי קלצקין קאבר ביידיש לשיר כחלק מאלבומו פרויקט רילקס עם אברהם פריד 2. באוגוסט 2022 זכה השיר בפרס אקו"ם, כשיר הישראלי המושמע ביותר. סיבת הסיבות, בביצוע ישי ריבו, סרטון באתר יוטיוב (אורך: 3:24) סיבת הסיבות - מאחורי הקלעים, סרטון בערוץ "ערוץ 7", באתר יוטיוב (אורך: 3:31), 30 ביוני 2021 לדף השיר באתר הספרייה הלאומית מידע על הסינגל "סיבת הסיבות" באתר מיוזיק בריינז mako מוזיקה, ‏מוכן לחזור לבמות: ישי ריבו מציג את "סיבת הסיבות", באתר ‏מאקו‏, 24 בפברואר 2021 ישי ריבו - סיבת הסיבות | Ishay Ribo - Sibat Hasibot, סרטון באתר יוטיוב (אורך: 3:24) נתנאל לייפר, ‏ישי ריבו עושה את זה שוב? / ביקורת מוזיקה, באתר כיכר השבת, 2 במרץ 2021 "תשיב בי את הרוח, תוריד ממני את הגשם": השיר החדש של ישי ריבו, באתר וואלה, 24 בפברואר 2021 ישי ריבו - סיבת הסיבות | Ishay Ribo - Sibat Hasibot, נבדק ב-2022-10-23 המצעד השבועי, שבוע 10, 2021, באתר מדיה פורסט ישראל נתנאל לייפר, גולשי 'כיכר' בחרו: אלו אנשי השנה במוזיקה לשנת תשפ"א, באתר כיכר השבת, ‏22.09.21 ישראל רוזן, המצעד השנתי של קול חי מיוזיק // התוצאות, באתר המחדש מיוזיק, ‏23/09/2021 גבי כץ וארי המניק, תוצאות המצעד השנתי תשפ"א, באתר קול פליי, ‏24.09.21 עמירם בן לולו וישראל כהן, הקליקו: תוצאות המצעד השנתי הגדול, באתר קול ברמה, ‏22.9.2021 שגיא בן נון ונדב מנוחין‏, פרסום ראשון: "סיבת הסיבות" של ישי ריבו הוא השיר הכי מושמע ברדיו ב-2021, באתר וואלה, 15 בדצמבר 2021 אריאל פייגלין, גם 'סיבת הסיבות' יהיה: אלו הזוכים בפרסי אקו"ם, באתר ערוץ 7, 3 באוגוסט 2022 מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
אנה דיאש

אנה אינס קוסטה מנדס דיאש (בפורטוגזית: Ana Inês Costa Mendes Dias‏; נולדה ב-27 ביולי 1998, אוויירו, פורטוגל) היא כדורגלנית פורטוגזית, המשחקת במדי פורטלנד תורנס מליגת NWSL. אנה התחילה לשחק במועדון וואגנסה (Vaguense Fut.7 Feminino S19) בפורטוגל. המועדון המקצועני הראשון היה מועדון "קאדימה" (U.R. Cadima). משנת 2016 עד 2019 שיחקה בקבוצת א-דוס-פרנקוש (G.D.C. A-dos-Francos), משם עברה למועדון קונדיישה (Clube de Condeixa Associação Cultural e Desportiva). בשנת 2020, לאחר שסיימה את לימודיה, אנה החלה את העונה במועדון הפרמיירליג הפורטוגזי "אמורה" (Feminina do Amora FC). במרץ 2021 עברה לזניט סנקט פטרבורג הרוסית והפכה לשחקנית הפורטוגזית הראשונה בתולדות המועדון הרוסי. באפריל 2021, זומנה לנבחרת פורטוגל ובעונת 2023, הוכתרה למצטיינת העונה ולמלכת השערים של העונה. בינואר 2024 הסתיים החוזה שלה בקבוצה. במדי זניט הבקיעה 42 שערים ב־82 הופעות בכל המסגרות. באפריל 2024 היא חתמה בקבוצת פורטלנד ת'ורנס מהליגה הלאומית לכדורגל נשים בארצות הברית. היא סיימה את לימודיה במגמת ספורט באוניברסיטת קוימברה ולאחר מכן קיבלה תואר בניהול ספורט באוניברסיטת קומניוס בברטיסלאבה. זניט סנקט פטרבורג אליפות רוסיה בכדורגל נשים זכייה: 2022, 2023 הסופר קאפ הרוסי בכדורגל נשים זכייה: 2023 ליגת העל הרוסית בכדורגל מלכת השערים של ליגת העל הרוסית: 18 שערים בעונת 2023 כדורגלנית השנה ברוסיה: 2023 מדיה וקבצים בנושא אנה דיאש בוויקישיתוף אנה דיאש, באתר Soccerdonna (בגרמנית) אנה דיאש, באתר Soccerway אנה דיאש, באתר FootballDatabase.eu "Ana Dias" (באנגלית). ogol.com.br. נבדק ב-2021-03-07. "Ana Dias" (בפורטוגזית). fpf.pt. נבדק ב-2021-03-07. "Ана Диаш — в «Зените»!" (ברוסית). w.fc-zenit.ru. נבדק ב-2021-03-07. Ана Диаш — в «Зените»! אנה דיאש, באתר ליגת הכדורגל הרוסית לנשים
יחסי אוסטרליה–סלובניה

יחסי אוסטרליה–סלובניה הם היחסים הדו-צדדיים בין אוסטרליה וסלובניה. היחסים בין אוסטרליה לסלובניה מבוססים על קשרים קהילתיים חזקים ויחסי סחר צנועים, אך הולכים וגדלים. אוסטרליה הכירה בסלובניה כמדינה עצמאית ב-16 בינואר 1992 וכוננה יחסים דיפלומטיים ב-5 בפברואר 1992. היחסים הבילטרליים בין אוסטרליה לסלובניה עומדים בבסיסם של הסכמים דו-צדדיים המכסים את הביטוח הלאומי (2004), בריאות הדדית (2011) ואשרות עבודה ונופש (2015). הסחר בין המדינות בשנים 2017–2018 עמד על 263.9 מיליון דולר. יצוא הסחורות האוסטרלי לסלובניה הסתכם ב-93.2 מיליון דולר, כאשר המוצרים העיקריים הם מעגלים משולבים ומעגלים אלקטרוניים. היבוא מסלובניה הסתכם ב-170.7 מיליון דולר, כאשר המוצרים העיקריים הם תרופות וכלי רכב. אוסטרליה מיוצגת בסלובניה באמצעות שגרירותה בווינה, ובנוסף מחזיקה קונסוליית כבוד בלובליאנה. סלובניה מחזיקה באוסטרליה שגרירות בקנברה, וקונסוליות בסידני, קלאונדרה ואדלייד. מדיה וקבצים בנושא יחסי אוסטרליה–סלובניה בוויקישיתוף יחסי אוסטרליה–סלובניה, באתר משרד החוץ האוסטרלי יחסי אוסטרליה–סלובניה, באתר משרד החוץ האוסטרלי
What's Next

What's Next הוא סינגל של הראפר הקנדי דרייק. השיר יצא לאור ב-9 במרץ 2021, על ידי חברות התקליטים ריפבליק רקורדס ו-OVO סאונד, כסינגל המוביל מתוך המיני-אלבום Scary Hours 2. מגזין Complex דירג את השיר במקום השני ברשימת ״50 השירים הטובים ביותר לשנת 2021 (עד כה)״. גרסה ישנה של השיר עלתה לאינטרנט ב-27 בפברואר 2021. צוין כי שורות שונות של השיר דומות לשורות ברצועה של דרייק שלא פורסמה יחד עם יאנג ת'אג, "What a Time to Be a Slime". ב-3 במרץ 2021, דרייק הודיע ברשתות החברתיות על צאתו של המיני-אלבום הקרוב שלו, Scary Hours 2, כמו גם על חזרת הרדיו של OVO סאונד יום לאחר מכן. השיר יצא כרצועה הפותחת של המיני-אלבום. וידאו קליפ נלווה לשיר פורסם ב-5 במרץ 2021 ובוים על ידי ת'יאו סקודרה. הקליפ צולם בתחילת מרץ 2021 בטורונטו ומציג את דרייק רוקד באתרים שונים בעיר, כולל החלק העליון של מגדל סי אן, כמו גם רכבת התחתית TTC ואקווריום. השיר הגיע היישר אל המקום הראשון במצעד הבילבורד הוט 100 בתאריך 20 במרץ 2021, והפך לשיר השמיני של דרייק שהגיע לצמרת המצעד. הרצועות "Wants and Needs" ו-"Lemon Pepper Freestyle" מהמיני-אלבום Scary Hours 2 הצליחו להגיע היישר אל המקומות השני והשלישי בהתאמה, ובכך הפכו אותו לאמן הראשון בהיסטוריה שזכה להופעת בכורה בשלישייה הפותחת עם שלושה שירים. מילות השיר "What's Next" באתר Genius סרטון השיר "What's Next" באתר יוטיוב Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2021-03-10 "What's Next / Drake". Tidal. נבדק ב-5 במרץ 2021. {{cite web}}: (עזרה) The Best Songs of 2021 (So Far), Complex (באנגלית) Araash (27 בפברואר 2021). "New Drake Song 'What's Next' Surfaces Online". HipHopNMore. נבדק ב-5 במרץ 2021. {{cite web}}: (עזרה) A., Aron (27 בפברואר 2021). "Drake's Unreleased Song "What's Next" Surfaces". HotNewHipHop. נבדק ב-5 במרץ 2021. {{cite web}}: (עזרה) Kaufman, Gil (4 במרץ 2021). "Drake Teases Second 'Scary Hours' Release". Billboard. נבדק ב-5 במרץ 2021. {{cite web}}: (עזרה) Minsker, Evan (5 במרץ 2021). "Drake Shares 3 New Songs on Scary Hours 2 EP: Listen". Pitchfork. נבדק ב-5 במרץ 2021. {{cite web}}: (עזרה) Caraan, Sophie (3 במרץ 2021). "Drake Reportedly Seen Filming New Music Video in Toronto". Hypebeast. נבדק ב-5 במרץ 2021. {{cite web}}: (עזרה) Duong, Paul "Big Homie" (5 במרץ 2021). "Drake "What's Next"". Rap Radar. נבדק ב-5 במרץ 2021. {{cite web}}: (עזרה) Navjosh (5 במרץ 2021). "Drake Shares 'What's Next' Music Video: Watch". HipHopNMore. נבדק ב-5 במרץ 2021. {{cite web}}: (עזרה) Drake Makes Historic Hot 100 Start at Nos. 1, 2 & 3, Led by 'What's Next', Billboard (באנגלית)
829

שנת 829 היא השנה ה-29 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 2 באוקטובר – מיכאל השני, קיסר האימפריה הביזנטית (נולד ב-770) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 829‎ נפטרים ב-829‎ מדיה וקבצים בנושא 829 בוויקישיתוף
845

שנת 845 היא השנה ה-45 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 28 במרץ – העיר פריז נבזזת על ידי הוויקינגים אל-ח'ואריזמי, מתמטיקאי, אסטרונום וגאוגרף פרסי (נולד ב-780 לערך) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 845‎ נפטרים ב-845‎ מדיה וקבצים בנושא 845 בוויקישיתוף
שיר אהבה (סרט, 1947)

שיר אהבה (באנגלית: Song of Love) הוא סרט ביוגרפי אמריקאי משנת 1947, בבימויו של קלרנס בראון, עם קתרין הפבורן, פול הנרייד ורוברט ווקר בתפקידים הראשיים. התסריט מבוסס על מחזה בשם זה מאת ברנרד שוברט ומריו סילבה. העלילה מתארת את חייהם של רוברט שומאן וקלרה שומאן ויחסיהם עם יוהנס ברהמס, הבסיס הוא היסטורי אבל יחסי ברהמס וקלרה מתוארים באופן רומנטי לשם עלילת הסרט ולא באופן היסטורי מדויק. ארתור רובינשטיין מבצע את נגינת הפסנתר בפסקול. קתרין הפבורן עברה אימונים ממושכים כדי להתאים את אצבעותיה לנגינת הפסנתר. 10 במאי 1839, הפסנתרנית קלרה ויק (קתרין הפבורן) מנגנת בקונצרט חגיגי בדרזדן לפני פרידריך אוגוסט השני, מלך סקסוניה את הקונצ'רטו לפסנתר מס' 1 של פרנץ ליסט כשאביה, פרופסור ויק (לאו ג. קרול) יושב מאחוריה חמור סבר ומשגיח על נגינתה. היא זוכה לתשואות ובוחרת לנגן כהדרן את הקטע "חלומות" ("Traumerei") של קומפוזיטור צעיר ומבטיח בשם רוברט שומאן (פול הנרייד). לאחר הקונצרט מבקש את הסכמתו של ויק לשאת את קלרה אך נתקל בסירוב מפני שלדברי האב הוא מבוגר ממנה, לא מפורסם ולא יוכל לכלכל אותה. הם פונים לבית משפט בו מגן פרנץ ליסט (רוברט דניאל) על שומאן ואומר שהוא גאון וצפוי לו עתיד מזהיר. השופט מאשר את הנישואים. לאחר החתונה נושא שומאן את קלרה לדירה קטנה ומנגן לכבודה את שירו "הקדשה"(Widmung - Dedication). תוך מספר שנים נולדים להם שבעה ילדים המטופלים על ידי העוזרת הנאמנה שלהם, ברטה (אלזה ינסן). יום אחד מגיע אליהם יוהנס ברהמס (רוברט ווקר) עם המלצה מיוזף יואכים ובקשה ללמוד אצל פרופסור שומאן. הוא מנגן לפני בני הזוג את הרפסודיה בסול מינור ומתקבל וגם מקבל חדר בדירה. שומאן מסכים ללמד אותו וברהמס נקשר לשבעת ילדי הזוג ומשחק אתם בפרה עיוורת. כששומאן מתרגז על העוזרת ברטה, היא עוזבת את הבית וברהמס מטפל במטבח, מבשל ורוחץ כלים ולבסוף משכנע את ברטה לחזור. קלרה וברהמס מאוהבים אפלטונית ולאחר תקופה, הוא עוזב לדרך עצמאית למרות הפצרותיה. מצבו של שומאן מידרדר, הוא שומע מדי פעם צפצופים באזניו. האורטוריה שלו "פאוסט" נדחית וליסט שמכיר בכישרונו מצליח בעזרת השפעתו על קרל ריינקה לקבל את היצירה. שומאן מנצח על פאוסט אך לא מחזיק מעמד ומתמוטט. הוא מאושפז שנתיים במוסד. קלרה מבקרת אותו והוא מנגן לה את "חלומות" אך מתמוטט שוב ומת אחר כך. ברהמס מגיע לנחם את האלמנה ומתוודה על אהבתו אליה. הוא מבקש להתחתן אתה ולהיות אבא לילדיה. היא כמעט מסכימה אבל נגן כינור מגיע לשולחנם ומנגן את "הקדשה" וקלרה מודיעה לו כי היא מסרבת להתחתן ותקדיש את כל חייה להפצת עבודותיו של שומאן. הסצנה הסופית היא הקונצרט האחרון של קלרה שומאן שנערך בבית האופרה של דרזדן ב־10 במאי 1890 לזכרו של שומאן ובנוכחות אלברט, מלך סקסוניה. קלרה מנגנת את הקונצ'רטו לפסנתר של שומאן ומסיימת שוב ב"חלומות" תוך פנייה למלך ששמע זאת ממנה לראשונה כשהיה בן עשר. "שיר אהבה", במסד הנתונים הקולנועיים IMDb (באנגלית) "שיר אהבה", באתר AllMovie (באנגלית) "שיר אהבה", באתר Rotten Tomatoes (באנגלית) "שיר אהבה", באתר Box Office Mojo (באנגלית) "שיר אהבה", במסד הנתונים הקולנועיים KinoPoisk (ברוסית) קדימון לשיר אהבה (1947), באתר יוטיוב שיר אהבה (1947), באתר TCM רוברט שומאן מנגן "הקדשה", באתר יוטיוב פגישת ברהמס ושומאן, באתר יוטיוב קלרה שומאן מנכנת את "קרניבל" של שומאן, באתר יוטיוב
879

שנת 879 היא השנה ה-79 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. החלה לעבוד וועידת קונסטנטינופול הרביעית בה השתתפו נציגי הכנסייה הקתולית, אך הכנסייה לא מכירה בוועדה זו. הוועידה נמשכה עד לשנת 880. הפיצול מסמל העמקת הקרע בין ראשי הכנסייה הנוצרית. 17 בספטמבר – שארל התם, מלך פרנקיה המערבית (נפטר ב-929) 10 באפריל – לואי השני מלך פרנקיה המערבית (נולד ב-846) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 879‎ נפטרים ב-879‎ מדיה וקבצים בנושא 879 בוויקישיתוף
עפר

עפר (באמהרית አፋር) היא אחת מהמדינות (קיליל) של אתיופיה. בעבר נודעה כאזור 2, בירתה הנוכחית היא העיר אסאיטה, בירה חדשה נבנית בשם סאמרה על הדרך שבין הערים אוושאה לאסאב שבאריתריאה. עפר גובלת מצפון באריתריאה, בצפון מערב בתיגראי, במערב באמהרה, בדרום באורומיה, בדרום מזרח בסומאלי, ובמזרח בג'יבוטי. משולש עפר הידוע גם בשם "שקע דנקיל" מחבר כשלושה שברים אשר מגיעים מים סוף ומפרץ עדן ואשר מתמזגים לשבר הסורי אפריקני. השקע הוא הנקודה הנמוכה ביותר באתיופיה ואחד מהנמוכים באפריקה, הוא ממוקם בצפון המחוז. על פי נתוני הסוכנות המרכזית לסטטיסטיקה של אתיופיה לעפר אוכלוסייה של 1,389,004 (מדורגת שבעית באתיופיה), אשר 772,000 מהם גברים ו־617,000 נשים. 1,263,000 או 90.9% הם כפריים, ו־126,000 או 9.1% עירוניים. עם שטח של 96,707 קמ"ר (מדורגת חמישית באתיופיה). הצפיפות הממוצעת במחוז היא כ־14 אנשים לקמ"ר. הקבוצות האתניות במחוז הם כ־91.8% עפרים, 4.5% אמהרים, 0.92% ארגובה, 0.82% תגרים, 0.7% אורומו, 0.45% ווליטאה ו־0.013% הדיה. 96% מהאוכלוסייה הם מוסלמים, 3.86% נוצרים קופטים, 0.45% נוצרים פרוטסטנטים, 0.09% נוצרים קתולים ו־0.02% בני דתות אחרות. עפרית היא השפה המדוברת ביותר במחוז. שפות אחרות הם 6.68% אמהרית, טיגרית 0.74%, אורומו 0.68%, 0.4% ארגובה וווליטאה 0.26%. עפר מחולקת לחמישה אזורים ולוורדאה (תת מחוז) אחד: אזור מנהלי 1 אזור מנהלי 2 אזור מנהלי 3 אזור מנהלי 4 אזור מנהלי 5 וורדאה (תת מחוז) מיוחד ארגובה משולש עפר אוואש עפרים מדיה וקבצים בנושא עפר בוויקישיתוף •מפת עפר •הסוכנות המרכזית לסטטיסטיקה של אתיופיה (אנגלית) • אליק שחף, מהלבה אל המלח: מסע קשוח במשולש אפאר באתיופיה, באתר ynet, 9 בנובמבר 2018
כף קלוס

כף קלוס או כף קלוז (באנגלית: Cape Cloos) היא לשון יבשה, באזור חוף גרהאם של ארץ גרהאם, שבאנטארקטיקה. לשון היבשה היא מצוק סלעי גבוה. הלשון מהווה את הקצה הצפוני של פתחו של מפרץ ג'ירארד בחצי האי קייב, שבחוף המערבי של ארץ גרהאם. לשון היבשה התגלתה ומופתה לראשונה ב-12 בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש. הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. שמה של לשון היבשה ניתן לה על ידי ז'רלאש. ז'רלאש קרא ללשון היבשה על שמו של מ. קלוס (M. Cloos), שהיה קונסול כבוד של בלגיה בדנמרק. כף קלוס באתר הסקר הגאולוגי של ארצות הברית כף קלוס באתר הגאזט האנטארקטי של ממשלת אוסטרליה כף קלוס באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
כף וילמס

כף וילמס (באנגלית: Cape Willems) היא לשון יבשה באזור חוף דאנקו של ארץ גרהאם, שבאנטארקטיקה. לשון היבשה מהווה את הקצה הצפוני של פתחו של מפרץ פלאנדרז בחוף המערבי של ארץ גרהאם. לשון היבשה התגלתה ומופתה לראשונה בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש. הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. שמה של לשון היבשה ניתן לה על ידי ז'רלאש. ז'רלאש קרא ללשון היבשה על שמו של פייר וילמס (Pierre Willems), אשר סייע למשלחתו של ז'רלאש. וילמס היה פילולוג והיסטוריון הולנדי שחקר את רומא העתיקה. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 125 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 165 • Defense Mapping Agency 1992, Sailing Directions (planning Guide) and (enroute) for Antarctica, P 353 • National Imagery and Mapping Agency 2002, Sailing Directions (planning Guide) and (enroute) for Antarctica, P 142 כף וילמס באתר הסקר הגאולוגי של ארצות הברית כף וילמס באתר הגאזט האנטארקטי של ממשלת אוסטרליה כף וילמס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי
סשן

סשן (באנגלית: Session) הוא סרט אמריקאי משנת 2011 בבימויו של הבמאי הישראלי חיים בוזגלו. עדן היא מלצרית הפוגשת את הפסיכיאטר ד"ר טלמן המזמין אותה לטיפול אצלו בחינם, אך אחרי כן הוא מתחיל לפתח אובססיה כלפיה. היא מספרת לו על יחסיה עם בן זוגה ועל הסיוטים שלה ובמהרה הם מתחילים להתמשש. עקב מערכת היחסים התלותית הנוצרת בין הפסיכיאטר למטופלת היא מתחילה לחשוש להתרחק ממנו. בר רפאלי - עדן סטיבן באואר - ד"ר טלמן לירון לבו - גבריאל שירלי ברנר - סנדי סמדר ברנר - דניאלה עדי עזרוני - רוניתה דני רוטנברג - אבי "סשן", במסד הנתונים הקולנועיים IMDb (באנגלית) "סשן", במסד הנתונים הקולנועיים KinoPoisk (ברוסית) "סשן", במיזם "אישים" לתיעוד היצירה הישראלית ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.